**УТВЪРЖДАВАМ:** /П/ /П/дата 15.01. 2020г.

**НЕДЖМИ АЛИ**

*Кмет на Община Джебел*

**П Р О Т О К О Л**

На основание чл. 192, ал. 4 от Закона за обществените поръчки (ЗОП), във вр. с чл. 54, ал. 7 от Правилника за прилагане на закона за обществени поръчки (ППЗОП) се състави настоящият протокол за дейността на комисия**,** назначена със Заповед № 1031/26.09.2019 г. на Бахри Юмер- кмет на Община Джебел за възлагане на обществена поръчка чрез събиране на оферти с обява с предмет: „**Предоставяне на консултантски услуги по управление и отчитане на проект** **„Реконструкция, рехабилитация и благоустрояване на улици в с. Припек, гр. Джебел в кв. Младост и в кв. Брягово, общ. Джебел, обл. Кърджали“ и последващо управление при одобрение на проекта“**, публикувана информация в РОП под № 9092218 от 05.09.2019 година и публикувана информация за удължаване на първоначалния срок за получаване на оферти в РОП под №9092664 от 19.09.2019 година.

Днес, **26.09.2019 год**. в **13:00** **часа** в Заседателната зала на Общински съвет – гр. Джебел, ул. “Еделвайс” 19

 Комисия в състав:

 **Председател:** Мутлу Хашим – мл. специалист при ОбА Джебел.

 **Членове:**

 **1.** Нурджан Лютви Джамбаз-Нури – правоспособен юрист – външен експерт от списъка по чл. 299, ал. 1, т. 17 от ЗОП с ВЕ-1959.

2. Леман Ахмед - мл. специалист, отдел „ТСУ“

 се събра в изпълнение на Заповед №1031/26.09.2019 г. на Бахри Юмер- кмет на Община Джебел за възлагане на обществена поръчка чрез събиране на оферти с обява с предмет: „**Предоставяне на консултантски услуги по управление и отчитане на проект** **„Реконструкция, рехабилитация и благоустрояване на улици в с. Припек, гр. Джебел в кв. Младост и в кв. Брягово, общ. Джебел, обл. Кърджали“ и последващо управление при одобрение на проекта“**, публикувана информация в РОП под № 9092218 от 05.09.2019 година и публикувана информация за удължаване на първоначалния срок за получаване на оферти в РОП под №9092664 от 19.09.2019 година.

 В 13:00 часа от деловодството на общината бяха предадени на председателя на комисията регистъра на постъпилите оферти за обществената поръчка, заедно с постъпилите оферти. За целта се състави протокол, на основание чл. 48, ал. 6 от ППЗОП.

В първоначалния срок за подаване на оферти за обществена поръчка с предмет: **„Предоставяне на консултантски услуги по управление и отчитане на проект** **„Реконструкция, рехабилитация и благоустрояване на улици в с. Припек, гр. Джебел в кв. Младост и в кв. Брягово, общ. Джебел, обл. Кърджали“ и последващо управление**

**при одобрение на проекта“,** посочен в обява, публикувана в Регистъра на обществените поръчки под номер **9092218** от дата 05.09.2019г., в деловодството на общинска администрация на община Джебел са постъпили само две оферти. Поради това обстоятелство, на основание чл. 188, ал. 2 от ЗОП, срокът за подаване на оферти по горецитираната обществена поръчка беше удължен до 17:00 часа на 25.09.2019 г., с публикувана информация за удължаване на първоначалния срок за получаване на оферти в РОП под №9092664 от 19.09.2019 година**.**

Председателят на комисията уведоми членовете й, че в определения от възложителя срок за подаване на оферти за участие в обществената поръчка, до 17:00 часа на 25.09.2019 г. са постъпили 2 (два) броя оферти от следните участници:

1. **“Магнит Пол Пойнт“ ЕООД**, вх. № 62-697-1/17.09.2019 г., подадена в 09:46 часа.
2. **„Крумов Консулт“ ЕООД**, вх. №62-690-2/18.09.2019 г., подадена в 10:08 часа.

След запознаване със списъка с постъпилите оферти и в съответствие с изискванията на чл. 51, ал. 8 от ППЗОП, всеки член на комисията подписа декларация по чл. 103, ал. 2 от ЗОП.

На заседанието не присъстваха представители на участниците, както и представители на средствата за масово осведомяване.

След извършване на гореописаните действия, на основание чл. 97, ал. 3 от ППЗОП, Комисията пристъпи към отваряне на подадените оферти, по реда на тяхното постъпване и обяви ценовите предложения на участниците, както следва:

**1. Участник № 1 „Магнит Пол Пойнт“ ЕООД**, с оферта вх. № 62-697-1/17.09.2019 г., подадена в 09:46 часа.

Комисията констатира, че участникът е представил своята оферта в запечатана, непрозрачна опаковка, чиято цялост не е нарушена и съдържа необходимите документи и изискуеми реквизити за надпис, съгласно изискванията, посочени в обявата.

При спазване разпоредбата на чл. 97, ал. 3 от ППЗОП, комисията обяви ценовото предложение, както следва:

Предложената от участника обща цена за изпълнение предмета на обществената поръчка е в размер на **7 210 лева (седем хиляди двеста и десет) лева без ДДС** или 8 652 лева (осем хиляди шестстотин петдесет и два) лева с ДДС. Съгласно изискването на чл. 54, ал. 4 от ППЗОП, тримата членове на комисията подписаха техническото предложение на участника.

**2.** **Участник № 2 „Крумов Консулт“ ЕООД**, с оферта вх. №62-690-2/18.09.2019 г., подадена в 10:08 часа.

Комисията констатира, че участникът е представил своята оферта в запечатана, непрозрачна опаковка, чиято цялост не е нарушена и съдържа необходимите документи и изискуеми реквизити за надпис, съгласно изискванията, посочени в обявата.

При спазване разпоредбата на чл. 97, ал. 3 от ППЗОП, комисията обяви ценовото предложение, както следва:

Предложената от участника обща цена за изпълнение предмета на обществената поръчка е в размер на **7 430,00 (седем хиляди четиристотин и тридесет лв. и 00 ст.) лева без ДДС** или 8 916,00 (осем хиляди деветстотин и шестнадесет лв. и 00 ст.) лева с ДДС. Съгласно изискването на чл. 54, ал. 4 от ППЗОП, тримата членове на комисията подписаха техническото предложение на участника.

С извършване на тези действия, публичната част от заседанието приключи, като комисията взе решение да продължи работата си при условията на закрито заседание за проверка на представените с офертите документи за съответствие с изискванията към личното състояние и критериите за подбор, с изискванията към техническото предложение и ценово предложение, поставени от възложителя.

**Проверка за съответствие на техническите предложения с Техническата спецификация и изискванията на Възложителя**

1. **Участник № 1 „Магнит Пол Пойнт“ ЕООД**

В своята оферта участникът е представил Техническо предложение по Образец № 8, към което е приложил разработка, съдържаща предложение за изпълнение на поръчката.

***Кратко описание на предложението:***

В изложението е направено представяне на участника; изброена е приложимата нормативна уредба; посочени са целите на поръчката и на инвестиционния проект, като са изведени и очакваните постижения от изпълнението на консултантската услуга и реализирането на проекта. Стратегията за изпълнение на поръчката се основава на очертаните резултати, като в таблица са посочени основните задачи, върху които е насочено изпълнението и обхващащи дейностите и под-дейностите от обхвата на услугата.

Представен е подход за изпълнение на поръчката, като са разгледани следните принципи: прецизно планиране; ефективно управление; професионализъм; редовна и ефективна комуникация; партньорство; системен подход; публичност; ефикасност; управление на риска (методи и план) и методи за отчитане. Показана е концепцията за изпълнение, включваща подготвителни дейности, комуникацията вътре в екипа и с възложителя, структуриране на основната информация и анализ на същата, мониторинг на финансовата рамка на проекта, текущ контрол на изпълнението на дейностите от проекта и съгласуваност в работата между членовете на екипа и възложителя.

Разписани са технически правила задокументооборот, архивиране,счетоводство, фактуриране и комуникация по време на изпълнение на поръчката. Участникът предвижда два етапа за изпълнение на поръчката – първи етап - подготовка, включваща планиране и подготовка за изпълнение, в т.ч. на необходимата информация и ресурси и съгласуване на срокове. Втори етап – изпълнение – разработване на план за работа, предоставяне на консултантските услуги за управление на проектните дейности, в т.ч. юридически услуги при необходимост и отчитане на проекта.

Показана е организационната структура като са разписани задълженията и отговорностите на ключовите експерти и на допълнителния експерт – технически сътрудник.

Описана е системата за вътрешен контрол, мониторинг и управление на риска, като са разгледани следните елементи на вътрешния контрол: контролна среда; контролни дейности с посочване на контролните механизми и отделните видове процедури; механизма на комуникация и координация с възложителя; информация; текущ мониторинг и принципите, гарантиращи качеството на изпълнение на услугата. Обсъдена е системата за управление на риска, в т.ч. план за управление на ключовите рискове; разгледани са идентифицирани от участника рискове заедно с мерки за предотвратяване на риска.

 Представен е график за изпълнение на поръчката в графичен вид, в който са посочени етапите и включените в тях дейности съобразно изложението, време за изпълнение и необходими ресурси.

 След като разгледа техническото предложение на участник „Магнит Пол Пойнт“ЕООД комисията установи, че предложението отговаря на поставените от Възложителя изисквания и Техническата спецификация. На това основание комисията **допуска** участник **„Магнит Пол Пойнт“ ЕООД** до разглеждане на ценовите предложения.

**2. Участник № 2 „Крумов Консулт“ ЕООД**

В своята оферта участникът е представил Техническо предложение по Образец № 8, към което е приложил разработка, съдържаща предложение за изпълнение на поръчката.

***Кратко описание на предложението:***

Представени са предметът, общата и специфични цели на поръчката. Представен е подход за изпълнение на поръчката, изброени са дейностите и под-дейностите от обхвата на услугата, съгласно Техническата спецификация.

Показана е концепцията за изпълнение, включваща подготвителни дейности, комуникацията вътре в екипа и с възложителя, структуриране на основната информация и анализ на същата, мониторинг на финансовата рамка на проекта, текущ контрол на изпълнението на дейностите от проекта и съгласуваност в работата между членовете на екипа и възложителя. Предвидени са три етапа на изпълнение, като Етап 1 включва подписване на договора за консултантската услуга, мобилизация на екипа и получаване на наличните документи от Възложителя. Етап 2 обхваща дейностите и под-дейностите, дефинирани в Техническата спецификация, а Етап 3 – одобрение на изпълнените дейности от ДФЗ, както и одобрение на окончателния доклад на Изпълнителя от Възложителя и приключване на договора. Посочени са очакваните резултати от изпълнението на поръчката; предвижданото съдействие от Възложителя; докладването по договора и са изведени ключови моменти – мобилизация на екипа, система за съвместна работа и информация, ясно определяне на сферите на отговорност и времеви график на изпълнение.

 В част Организационна структура са разписани задълженията на ключовите експерти, посочено е съдържанието на окончателния доклад, предвидено е изготвяне на встъпителен доклад и при необходимост - тримесечни доклади. Представени са начините на комуникация с Възложителя, осъществявани чрез седмични и месечни срещи; отговорните лица за изпълнение на дейностите и под-дейностите от предмета на поръчката.

 Представен е график за изпълнение на поръчката в табличен и графичен вид, в който са посочени дейностите и под-дейностите, време за изпълнение и необходими ресурси. Дадена е обосновка относно заложените предвиждания в графика.

 Участникът предвижда изготвянето на вътрешнофирмена програма, включваща детайлен график и план на заетостта на ресурсите. Последният ще включва график на работната ръка, планиране по време на изпълнението и отчитане на прогреса, организационни мероприятия, оптимизиране на работното време и на ресурсите. Изброена е приложимата нормативна уредба и внедрените системи в организационната структура на участника.

След като разгледа техническото предложение на участник **„Крумов консулт“ ЕООД,** комисията установи, че предложението отговаря на поставените от Възложителя изисквания и Техническата спецификация. На това основание комисията **допуска** участник **„Крумов консулт“ ЕООД** до разглеждане на ценовите предложения.

**III. Оценка на офертите по критерия „най-ниска цена“, съгласно чл.70, ал.2, т.1 от ЗОП**

 Комисията продължи работата си по разглеждане на офертите на участниците до етап оценка на ценовите предложения:

 **1. Преценка за допустимост на Ценовите предложения**

**Участник № 1 „Магнит Пол Пойнт“ ЕООД**: Участникът е представил Ценово предложение по Образец №9. Предложената от участника обща цена за изпълнение предмета на обществената поръчка е в размер на **7 210 лева (седем хиляди двеста и десет) лева без ДДС** или 8 652 лева (осем хиляди шестстотин петдесет и два) лева с ДДС. Ценовото предложение на участника не надвишава прогнозната стойност на обществената поръчка.

**Участник № 2 „Крумов Консулт“ ЕООД:** Участникът е представил Ценово предложение по Образец №9. Предложената от участника обща цена за изпълнение предмета на обществената поръчка е в размер на **7 430,00 (седем хиляди четиристотин и тридесет лв. и 00 ст.) лева без ДДС** или 8 916,00 (осем хиляди деветстотин и шестнадесет лв. и 00 ст.) лева с ДДС. Ценовото предложение на участника не надвишава прогнозната стойност на обществената поръчка.

 **Преценка на Ценовите предложения за наличие на обстоятелства по чл. 72, ал. 1 от ЗОП – необичайно благоприятни оферти:**

Комисията не може да извърши проверка за наличие на основанията по чл. 72, ал. 1 от ЗОП, тъй като е невъзможно да се извърши математическо съотнасяне на стойността на предложената цена на съответния участник към средната стойност на други ценови предложения.

**КЛАСИРАНЕ НА УЧАСТНИЦИТЕ**

Във връзка с извършените от комисия действия по разглеждане и оценка на постъпилите оферти, подробно описани в настоящия протокол и съобразно приетия от възложителя критерий за оценка, съгласно чл. 70, ал. 2, т. 1, прави следното

**КЛАСИРАНЕ:**

 ***I-во място******:*****Участник № 1 „Магнит Пол Пойнт“ ЕООД**, с оферта вх. № 62-697-1/17.09.2019 г., подадена в 09:46 часа, със седалище и адрес на управление: гр. София, р-н Подуяне, ж.к. „Х. Димитър“ Ген. Липранди, бл. 110, вх. А, ет. 8, ап. 23, представлявано от Венета Потева Потева, с предложена обща цена за изпълнение предмета на поръчката  **7 210 лева (седем хиляди двеста и десет) лева без ДДС**.

 ***II-ро място:*****Участник № 2 „Крумов Консулт“ ЕООД**, с оферта вх. №62-690-2/18.09.2019 г., подадена в 10:08 часа, със седалище и адрес на управление: гр. София, р-н Красно село, ул. „Иван Йончев“ №6, ет. 8, ап. 40, представлявано от Никола Бойков Лазаров – Едноличен собственик на капитала с предложена обща цена за изпълнение предмета на поръчката **7 430,00 (седем хиляди четиристотин и тридесет лв. и 00 ст.) лева без ДДС.**

#####

 ***Предвид извършеното класиране, комисията предлага на Възложителя - Кмета на община Джебел, за изпълнител на обществена поръчка с предмет***: „**Предоставяне на консултантски услуги по управление и отчитане на проект** **„Реконструкция, рехабилитация и благоустрояване на улици в с. Припек, гр. Джебел в кв. Младост и в кв. Брягово, общ. Джебел, обл. Кърджали“ и последващо управление при одобрение на проекта“**, ***да бъде избран класираният на първо място участник, а именно:***

 **Участник № 1 „Магнит Пол Пойнт“ ЕООД**, с оферта вх. № 62-697-1/17.09.2019 г., подадена в 09:46 часа, със седалище и адрес на управление: гр. София, р-н Подуяне, ж.к. „Х. Димитър“ Ген. Липранди, бл. 110, вх. А, ет. 8, ап. 23, представлявано от Венета Потева Потева, с предложена обща цена за изпълнение предмета на поръчката  **7 210 лева (седем хиляди двеста и десет) лева без ДДС**.

Протоколът се подписа от председателя на комисията и от нейните членове, както следва:

**Председател**: /П/ /П/

Мутлу Хашим

**1.** П/ /П/ 2. /П/ /П/

 Нурджан Лютви Джамбаз-Нури Леман Ахмед